TAROM anunță că doi angajați au fost confirmați pozitiv la Covid-19.
Doi angajaţi ai TAROM au fost testaţi pozitiv cu COVID-19. Unul dintre ei s-ar fi infectat în vacanţă pe litoral. Celălalt angajat s-a infectat la două zile diferenţă faţă de primul.
Pe 14 iulie un angajat al TAROM a fost testat pozitiv cu noul coronavirus, conform unui comunicat al companiei aeriene. El s-ar fi infectat în timp ce era în vacanţă pe litoral. În urma unei anchete epidemiologice s-a stabilit că angajatul a petrecut la serviciu doar prima parte a zilei de 9 iulie.Două zile mai târziu, un alt angajat al companiei a fost confirmat pozitiv. Testarea a fost realizată pe 15 iulie, iar pacientul prezenta simptome multiple, precum infecţie respiratorie acută, febră şi tuse seacă.Cei doi nu au interacţionat cu echipajele sau cu personalul auxiliar al aeronavelor. Ambii salariaţi se află acum în autoizolare la domiciliu. În cadrul companiei a pornit o anchetă epidemiologică pentru identificarea şi înlăturarea pericolului de răspândire a virusului.TAROM are în jur de 2.000 de angajaţi.